અમને મળેલી જાણકારી પ્રમાણે હરિકૃષ્ણ ડાયમંડમાં કામ કરતા કર્મચારીને કોસ્ટ ટુ કંપનીના નિયમ હેઠળ પગાર આપવામાં આવે છે, તેનો અર્થ તેને વાર્ષિક કુલ કેટલો પગાર મળશે તે નક્કી જ હોય છે. આ પગારમાં બોનસની રકમ પણ આવી જાય છે, તે મહિને થતાં પગારમાંથી કાપી લેવામાં આવતી હતી. આમ કર્મચારીના પગારમાંથી બોનસની રકમ કાપી લેવામાં આવતી હતી. સવજીભાઈ ધોળકિયાના દાવા પ્રમાણે બોનસમાં કાર આપવામાં આવી છે તે અર્ધ સત્ય છે. કર્મચારીના બોનસની રકમ કર્મચારીને આપવાને બદલે કાર કંપનીને ડાઉન પેમેન્ટ તરીકે આપવામાં આવી છે. આમ કર્મચારીને મળી રહેલી કારનું ડાઉન પેમેન્ટ કર્મચારી પોતે જ કરી રહ્યો છે.